钦定古今图书集成/明伦汇编/氏族典/第341卷 > 刘铉
## 钦定古今图书集成/明伦汇编/氏族典/第341卷 > 刘铉

按《明外史刘铉传》：“铉字宗器，长洲人。生弥月而孤。及长，割股疗母疾。比卒，哀毁，以孝闻。永乐中，用善书征
入翰林，遂举顺天乡试，授中书舍人。宣德时，迁兵部
主事，进侍讲。景帝立，九载满，进侍讲学士。以高榖荐，
迁国子祭酒。寻以母丧归。丧毕赴都，陈询已为祭酒。
帝命与询并任。天顺初，改少詹东，逾年卒，谥文恭。铉”
性介特，言行不苟，读书至老弥笃。